
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


4 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1156 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Σύσταση και λειτουργία Εξωτερικού Διαβητολο- 
γικού Ιατρείου (Ε.Δ.Ι.) στο Ναυτικό Νοσοκομείο 
Αθηνών. 

2 

Επιβολή πολλαπλού τέλους για λαθρεμπορία κα¬ 
πνικών. 

3 

Κανονιστικό Πλαίσιο για την Έγκριση Οργάνων 
Επιθεώρησης για Αξιολόγηση Συμμόρφωσης, 
Περιοδικές Επιθεωρήσεις, Ενδιάμεσες Επιθεωρή¬ 
σεις, Έκτακτους Ελέγχους σύμφωνα με την παρά¬ 
γραφο 1.8.6 του Κανονισμού ΚΙϋ. 

4 

Ορισμός Εξεταστικού Φορέα Συμβούλων Ασφα¬ 
λούς Μεταφοράς Επικίνδυνων Εμπορευμάτων 
(ΣΑΜΕΕ) για Σιδηροδρομικές Μεταφορές. 


ΑΠΟΦΑΣΕΙΣ 

Αριθμ. Α3γ/οικ. 17975 (1) 

Σύσταση και λειτουργία Εξωτερικού Διαβητολο- 
γικού Ιατρείου (Ε.Δ.Ι.) στο Ναυτικό Νοσοκομείο 
Αθηνών. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Το π.δ. 73/2015 (ΦΕΚ 116 Α') «Διορισμός Αντιπρο¬ 
έδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

2. Τις διατάξεις του άρθρου 27 του ν. 4320/2015 (ΦΕΚ 
29/Α72015), «Ρυθμίσεις για τη λήψη άμεσων μέτρων για 
την αντιμετώπιση της ανθρωπιστικής κρίσης, την οργά¬ 
νωση της Κυβέρνησης και των Κυβερνητικών οργάνων 
και λοιπές διατάξεις». 

3. Τις διατάξεις του άρθρου 53 του ν. 2071/92 (ΦΕΚ 
123 Α/92) «Εκσυγχρονισμός και Οργάνωση Συστήματος 
Υγείας». 


4. Τις διατάξεις των άρθρων 3 παρ. 2 και4παρ. 1 του ν. 
1278/1982 (ΦΕΚ 105/Α782) «Για σύσταση Κεντρικού Συμ¬ 
βουλίου Υγείας « (ΦΕΚ 105/Α782) όπως επαναφέρθηκε 
σε ισχύ με το άρθρο 1 του ν. 2194/1994 (ΦΕΚ 34/Α794) 
«Αποκατάσταση του Εθνικού Συστήματος Υγείας και 
άλλες διατάξεις». 

5. Την απόφαση υπ'αριθμ. Α3β/7343/22-6-1990 (ΦΕΚ 
378/Β71990) «Προϋποθέσεις συστάσεως και τρόπος 
λειτουργίας Εξωτερικών Διαβητολογικών Ιατρείων και 
Διαβητολογικών Μονάδων των Νοσοκομείων», όπως 
τροποποιήθηκε και συμπληρώθηκε με τις υπ' αριθμ. 
Α3α/42/26-2-1992 (ΦΕΚ 231/Β/1992), Υ4α/9495/95/96/ 
5-9-1996 (ΦΕΚ874/Β/1996) και Υ4α/οικ. 118930/4-9-2009 
(ΦΕΚ 1909/Β72009) όμοιες. 

6. Το π.δ. 106/2014 (ΦΕΚ 173/Α72014) «Οργανισμός 
του Υπουργείου Υγείας». 

7. Το με αριθ. Φ. 900/58/16 Σ. 2075/ 25-4-2016 έγγραφο 
του Ναυτικού Νοσοκομείου Αθηνών. 

8. Τις διατάξεις του άρθρου 2 παρ. 2 του ν. 1471/1984 
(ΦΕΚ 112/Α71984) «Για τη ρύθμιση θεμάτων Νοσηλευ¬ 
τικών Ιδρυμάτων, Αγροτικών Ιατρείων και Υγειονομικών 
Σταθμών και άλλων συναφών διατάξεων». 

9. Την αριθμ. Υ 25 απόφαση (ΦΕΚ 2144/Β76-10-2015) 
Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη. 

10. Το απόσπασμα πρακτικού της 105ης συνεδρίασης 
της Γνωμοδοτικής Επιτροπής για το Σακχαρώδη Διαβή¬ 
τη, θέμα 2ο. 

11 .Το γεγονός ότι από τις διατάξεις της παρούσας από¬ 
φασης δεν προκαλείται πρόσθετη δαπάνη σε βάρος του 
κρατικού προϋπολογισμού, αποφασίζουμε: 

1. Την σύσταση και λειτουργία Εξωτερικού Διαβη- 
τολογικού Ιατρείου (Ε.Δ.Ι.) στο Ναυτικό Νοσοκομείο 
Αθηνών, το οποίο θα λειτουργεί στο Ενδοκρινολογικό 
Τμήμα του Νοσοκομείου με υπεύθυνους τον Διευθυ¬ 
ντή Ενδοκρινολόγο Αντιπλοίαρχο Νικόλαο Μαζαράκη 
και τον Αναπλ. Διευθυντή Ενδοκρινολόγο Αντιπλοίαρχο 
Ιωάννη Κομνηνό. 

2. Σκοπός λειτουργίας του Εξωτερικού Διαβητολογικού 
Ιατρείου είναι: 

α. Η συστηματική, εξειδικευμένη και εκσυγχρονισμένη 
περίθαλψη των διαβητικών ασθενών, σύμφωνα με τα 
διεθνή πρότυπα. 

β. Η πρόληψη και έγκαιρη διάγνωση του Σακχαρώδη 
Διαβήτη και των εκδηλώσεων του, καθώς και η παροχή 
ειδικής εκπαίδευσης και κοινωνικής φροντίδας στους 
διαβητικούς ασθενείς. 

γ. Η διασφάλιση της μακροχρόνιας παρακολούθησης 
των ασθενών με την καταγραφή τους σε ένα εθνικό μη¬ 
τρώο διαβητικών, μετά από τη σύμφωνη γνώμη τους. 

δ. Η εκτίμηση των αναγκών των διαβητικών ασθενών 
με στόχο τον προγραμματισμό των παροχών προς αυ¬ 
τούς από τους αρμόδιους φορείς. 

ε. Η συνεργασία, τόσο με τις επιστημονικές εταιρείες 
που ασχολούνται με το αντικείμενο του Σ.Δ., όσο και με 
τις Ενώσεις των διαβητικών ασθενών. 

στ. η προώθηση της έρευνας στον τομέα του Σακχα¬ 
ρώδη Διαβήτη. 

3. Το Ε.Δ.Ι. στελεχώνεται από το κατάλληλο ιατρικό 
και λοιπό προσωπικό, περιλαμβάνει τον απαραίτητο 
εξοπλισμό και πρέπει να έχει επιστημονική και εκπαι¬ 
δευτική διασύνδεση με τις Διαβητολογικές Μονάδες (Κέ¬ 
ντρα), ως αυτά αναφέρονται στο άρθρο 3 της Α3β/7343/ 
22-6-1990 υπουργικής απόφασης, όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως.. 

Αθήνα, 9 Μαρτίου 2017 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 


( 2 ) 

Επιβολή πολλαπλού τέλους για λαθρεμπορία κα¬ 
πνικών. 

Δυνάμει της με αριθμ. 82/11/2016 καταλογιστικής 
πράξης του Προϊσταμένου του Τελωνείου Αθηνών που 
εκδόθηκε την 27η.7.2016, σύμφωνα με τις διατάξειςτων 
άρθρων 142 παρ. 2,152 παρ. 1,119Α παρ. 2 και 155 παρ. 
2 εδ. ζ'του ν. 2960/2001 Εθνικού Τελωνειακού Κώδικα», 
αφορά λαθρεμπορία 53.322 πακέτων τσιγάρων, δια¬ 
φόρων μαρκών, που διαπιστώθηκε την 10.2.2011 στην 
Αθήνα (σχετ. η με αρ. πρωτ. 3008/14/754/11-2-2011 
μηνυτήρια αναφορά του 1ου Τμήματος Οικονομικών 
Εγκλημάτων, Υποδ/νση Δίωξης Οικονομικών Εγκλημά¬ 
των Αρχαιοκαπηλίας και Ηθών, της Διεύθυνσης Ασφά¬ 
λειας Αττικής), και δημοσιεύεται σύμφωνα με το άρθρο 
152 παρ. 5 του ιδίου ως άνω νόμου: 

1. Προσδιορίστηκαν οι δασμοί και λοιποί φόροι που 
αναλογούν στο αντικείμενο της λαθρεμπορίας στο 
συνολικό ποσό των εκατόν εξήντα εννέα χιλιάδων δια- 
κοσίων ενενήντα οκτώ ευρώ και δεκατριών λεπτών 
(169.298,13 €), ήτοι Εισαγωγικός Δασμός δεκαοκτώ χι¬ 
λιάδες εκατόν εβδομήντα πέντε ευρώ και σαράντα έξι 
λεπτά (18.175,46 €), Φ.Π.Α. τριάντα τέσσερις χιλιάδες εκα¬ 


τόν εξήντα ευρώ και εξήντα πέντε λεπτά (34.160,65 €) 
και Ε.Φ.Κ. εκατόν δεκαέξι χιλιάδες εννιακόσια εξήντα 
δύο ευρώ και δύο λεπτά (116.962,02 € = πάγιος Ε.Φ.Κ. 
21.156,92 € + αναλογικός Ε.Φ.Κ. 95.805,10 €). 

2. Επιβλήθηκε στον ΗΐΊ5ΐο ΑνΓθίπον του Ιν3π και της 
ΙνθπΚθ, πρώην κάτοικο Αθηνών, οδός Αντιόχειας αρ. 
33, και νυν αγνώστου διαμονής, με Α.Φ.Μ. 121272359, 
κάτοχο της με αρ. 641343274 ταυτότητας ευρωπαίου 
πολίτη πολλαπλό τέλος συνολικού ποσού πεντακοσίων 
επτά χιλιάδων οκτακόσιων ενενήντα τεσσάρων ευρώ και 
τριάντα εννέα λεπτών (507.894,39 €), ήτοι το τριπλάσιο 
των αναλογούντων στο αντικείμενο της λαθρεμπορίας 
δασμών και φόρων, σύμφωνα με τη διάταξη του άρθρου 
150 παρ. 1 του ν.2960/2001, το οποίο υπόκειται σε Τ.Χ. 
και Ο.Γ.Α. (2,4%) κατά την είσπραξή του, σύμφωνα με τον 
Κώδικα περί Τελών Χαρτοσήμου. 

Κατά της ως άνω καταλογιστικής πράξης επιτρέπεται 
προσφυγή ενώπιον των αρμοδίων Διοικητικών Δικα¬ 
στηρίων, εντός τριάντα (30) ημερών από την επομένη 
της δημοσίευσής της στο Φύλλο της Εφημερίδας της 
Κυβερνήσεως. 

Μεταμόρφωση, 24 Φεβρουάριου 2017 
Ο Προϊστάμενος του Τελωνείου 
ΑΓΓΕΛΟΣ ΛΥΜΠΕΡΗΣ 


Αριθμ. 5511 _ (3) 

Κανονιστικό Πλαίσιο για την Έγκριση Οργάνων 
Επιθεώρησης για Αξιολόγηση Συμμόρφωσης, Πε¬ 
ριοδικές Επιθεωρήσεις, Ενδιάμεσες Επιθεωρή¬ 
σεις, Έκτακτους Ελέγχους σύμφωνα με την πα¬ 
ράγραφο 1.8.6 του Κανονισμού ΡΙΟ. 

Η ΟΛΟΜΕΛΕΙΑ ΤΗΣ ΡΥΘΜΙΣΤΙΚΗΣ 
ΑΡΧΗΣ ΣΙΔΗΡΟΔΡΟΜΩΝ (ΡΑΣ) 

(Συνεδρίαση 205/24.02.2017) 

Λαμβάνοντας υπόψη τα ακόλουθα: 

1. Το άρθρο 85 του ν. 4199/2013 (ΦΕΚ 216/Α72013) 
«Τροποποίηση διατάξεων του ν. 3891/2010 και των προ¬ 
εδρικών διαταγμάτων 160/2007,41/2005 και 104/2010», η 
ΡΑΣ ασκεί τα καθήκοντα της «Αρμόδιας Αρχής» του Κανο¬ 
νισμού σχετικά με τις διεθνείς σιδηροδρομικές μεταφορές 
επικίνδυνων εμπορευμάτων (ΡΙϋ) της κοινής υπουργικής 
απόφασης 35043/2524/2010 (Β' 1385), όπως ισχύει. 

2. Τον Κανονισμό Ακροάσεων της ΡΑΣ (ΦΕΚ 3080/ 
Β72013). 

3. Την κοινή υπουργική απόφαση Γ1/20655/2897/2015 
(ΦΕΚ 1495/Β72015) «Προσαρμογή της Ελληνικής νομο¬ 
θεσίας προς τις διατάξεις της Οδηγίας 2014/103/ΕΕ της 
Επιτροπής της 21 ης Νοεμβρίου 2014 για την τρίτη προ¬ 
σαρμογή στην επιστημονική και τεχνική πρόοδο των 
παραρτημάτων της Οδηγίας 2008/68/ΕΚ του Ευρωπα¬ 
ϊκού Κοινοβουλίου και του Συμβουλίου, σχετικά με τις 
εσωτερικές μεταφορές επικίνδυνων εμπορευμάτων». 

4. Τον Κανονισμό 765/2008/ΕΚ του Ευρωπαϊκού Κοι¬ 
νοβουλίου και του Συμβουλίου για τον καθορισμό των 
απαιτήσεων διαπίστευσης και εποπτείας αγοράς όσον 
αφορά την εμπορία των προϊόντων και για την κατάργη¬ 
ση του Κανονισμού (ΕΟΚ) αριθμ. 339/93 του Συμβουλίου. 

5. Την 5479/17.02.2017 εισήγηση του Προέδρου της 
ΡΑΣ προς την Ολομέλεια. 

6. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού. 

Εκδίδει την παρούσα απόφαση της οποίας οι διατάξεις 
έχουν ως ακολούθως: 

Άρθρο 1 

Σκοπός - Πεδίο Εφαρμογής 

Σκοπός είναι ο καθορισμός του κανονιστικού πλαισίου 
για την έγκριση οργάνων επιθεώρησης για αξιολόγηση 
συμμόρφωσης, περιοδικές επιθεωρήσεις, ενδιάμεσες 
επιθεωρήσεις, έκτακτους ελέγχους, σύμφωνα με την πα¬ 
ράγραφο 1.8.6 του Κανονισμού ΒΙϋ και εμπίπτουν στο 
πλαίσιο των αρμοδιοτήτων της ΡΑΣ. 

Άρθρο 2 

Αρμόδια Αρχή - Γενικές υποχρεώσεις της 

1. Αρμόδια αρχή για την εφαρμογή των διατάξεων της 
παρούσας απόφασης είναι η Ρυθμιστική Αρχή Σιδηρο¬ 
δρόμων, με την επιφύλαξη επιμέρους ειδικών αναφορών. 

2. Η Ρυθμιστική Αρχή Σιδηροδρόμων εγκρίνει όργανα 
επιθεώρησης για αξιολόγηση συμμόρφωσης, περιοδι¬ 
κές επιθεωρήσεις, ενδιάμεσες επιθεωρήσεις, εκτάκτους 
ελέγχους και επόπτευση της υπηρεσίας επιθεώρησης 
εντός της επιχείρησης όπως ορίζεται στην 1.8.7 του Κα¬ 
νονισμού ΒΙΟ. 

3. Η Ρυθμιστική Αρχή Σιδηροδρόμων θα διασφαλίσει 
την παρακολούθηση των οργάνων επιθεώρησης και θα 
ανακαλέσει ή περιορίσει τη δοθείσα έγκριση, αν παρα¬ 
τηρήσει ότι ένα εγκεκριμένο όργανο δεν συνάδει πλέον 
με την έγκριση καιτις απαιτήσειςτης 1.8.6.4 του Κανονι¬ 
σμού ΒΙΟ ή δεν ακολουθεί τις διαδικασίες που ορίζονται 
στις διατάξεις του Κανονισμού ΒΙϋ. 

4. Η Ρυθμιστική Αρχή Σιδηροδρόμων θα διασφαλίζει 
τον έλεγχο των οργάνων επιθεώρησης και θα ανακαλεί 
ή περιορίζει τη δοθείσα έγκριση, αν παρατηρήσει ότι 
ένα εγκεκριμένο όργανο δεν ενεργεί πλέον σύμφωνα 
με την έγκριση και τις απαιτήσεις της 1.8.6.8 ή δεν ακο¬ 
λουθεί τις διαδικασίες που ορίζονται στις διατάξεις του 
Κανονισμού ΒΙϋ. 

Άρθρο 3 

Εθνικός οργανισμός διαπίστευσης 

Ο αρμόδιος φορέας για την αξιολόγηση και την πα¬ 
ρακολούθηση (επιτήρηση) των οργάνων επιθεώρησης 
είναι ο εθνικός οργανισμός διαπίστευσης (Ε.ΣΥ.Δ.). 

Άρθρο 4 

Γενικές απαιτήσεις για το όργανο επιθεώρησης 

1 .Το όργανο επιθεώρησης θα διενεργεί αξιολογήσεις 
συμμόρφωσης, περιοδικές επιθεωρήσεις, ενδιάμεσες 
επιθεωρήσεις και έκτακτους ελέγχους κατά τρόπο ανα¬ 
λογικό αποφεύγοντας τον περιττό φόρτο. Το όργανο 


επιθεώρησης θα εκτελεί τις δραστηριότητές του λαμ- 
βάνοντας υπόψη το μέγεθος, τον τομέα και τη δομή των 
εμπλεκόμενων επιχειρήσεων, τη σχετική περιπλοκότητα 
της τεχνολογίας και το σειριακό χαρακτήρα της παρα¬ 
γωγής. 

2. Το όργανο επιθεώρησης θα τηρείτο βαθμό αυστη¬ 
ρότητας και το επίπεδο προστασίας που απαιτούνται για 
τη συμμόρφωση του μεταφερόμενου εξοπλισμού υπό 
πίεση με τις διατάξεις των μερών 4 και 6 του Κανονισμού 
ΒΙΟ, όπως ισχύουν. 

3. Όταν το όργανο επιθεώρησης διαπιστώσει ότι οι 
απαιτήσεις που προβλέπουν τα μέρη 4 ή 6 του Κανονι¬ 
σμού ΒΙϋ δεν έχουν εκπληρωθεί από τον κατασκευαστή, 
θα απαιτεί από τον κατασκευαστή να λάβει κατάλληλα 
διορθωτικά μέτρα και δεν θα εκδίδει οποιαδήποτε πι¬ 
στοποιητικά έγκρισης τύπου ή συμμόρφωσης. 

4. Εάν δεν ληφθούν διορθωτικά μέτρα ή αυτά δεν 
έχουν το απαιτούμενο αποτέλεσμα, τότε το όργανο 
επιθεώρησης περιορίζει, αναστέλλει ή ανακαλεί τυχόν 
πιστοποιητικό, ανάλογα με την περίπτωση. 

5. Το όργανο επιθεώρησης δεν μπορεί να είναι φυσικό 
πρόσωπο, αλλά θα πρέπει να είναι ημεδαπή εταιρεία 
κατά τα οριζόμενα στην κείμενη εμπορική νομοθεσία ή 
ΝΠΔΔ ή ΝΠΙΔ του ευρύτερου Δημόσιου τομέα. 

6. Το όργανο επιθεώρησης είναι τρίτος φορέας ανε¬ 
ξάρτητος από τον οργανισμό ή το προϊόν που αξιολογεί. 

Ένα όργανο επιθεώρησης που ανήκει σε ένωση επιχει¬ 
ρήσεων ή επαγγελματική ομοσπονδία που εκπροσωπεί 
τις επιχειρήσεις οι οποίες συμμετέχουν στο σχεδίασμά, 
την κατασκευή, παροχή, συναρμολόγηση, χρήση ή συ¬ 
ντήρηση των προϊόντων τα οποία αξιολογεί, μπορεί να 
θεωρείται όργανο επιθεώρησης, υπό την προϋπόθεση 
ότι η ανεξαρτησία του και η απουσία σύγκρουσης συμ¬ 
φερόντων είναι αποδεδειγμένες. 

7. Έκαστο όργανο επιθεώρησης θα ενημερώνει τη Ρυθ¬ 
μιστική Αρχή Σιδηροδρόμων για τα ακόλουθα: 

α. Για οποιαδήποτε άρνηση, περιορισμό, αναστολή ή 
ανάκληση πιστοποιητικών έγκρισης τύπου, με εξαίρε¬ 
ση τις περιπτώσεις όπου εφαρμόζονται οι διατάξεις της 
1.8.7.2.4 του Κανονισμού ΒΙϋ. 

β. Για οποιεσδήποτε περιστάσεις που επηρεάζουν το 
πεδίο εφαρμογής και τις προϋποθέσεις για την έγκριση 
όπως αυτή έχει χορηγηθεί από τη Ρυθμιστική Αρχή Σι¬ 
δηροδρόμων. 

γ. Για οποιοδήποτε αίτημα ενημέρωσης επί εκτελεσθει- 
σών δραστηριοτήτων αξιολόγησης της συμμόρφωσης 
που έχει λάβει η Ρυθμιστική Αρχή Σιδηροδρόμων σύμ¬ 
φωνα με την 1.8.1 ή 1.8.6.6 του Κανονισμού ΒΙϋ. 

δ. Κατόπιν αιτήματος, για δραστηριότητες αξιολόγη¬ 
σης της συμμόρφωσης που έχουν εκτελεσθεί εντός του 
πεδίου εφαρμογής της έγκρισής τους και για οποιαδή¬ 
ποτε άλλη εκτελεσθείσα δραστηριότητα, συμπεριλαμ- 
βανομένηςτης εκχώρησης καθηκόντων. 

ε. Αν η έγκριση του οργάνου επιθεώρησης ανακληθεί 
ή περιοριστεί ή στην περίπτωση που το όργανο επιθεώ¬ 
ρησης έχει παύσει τις δραστηριότητές του, η Ρυθμιστική 
Αρχή Σιδηροδρόμων θα κάνει τις κατάλληλες ενέργειες 
για να βεβαιωθεί ότι τα αρχεία του οργάνου επιθεώρη- 

σης θα τηρηθούν από ένα άλλο όργανο επιθεώρησης 
και εφόσον δεν υφίσταται τέτοιο θα διατεθούν στη ΡΑΣ. 

8. Το όργανο επιθεώρησης: 

α. θα έχει προσωπικό με οργανωσιακή δομή, ικανό, 
εκπαιδευμένο, αρμόδιο εξειδικευμένο, για να επιτελεί 
τις τεχνικές του λειτουργίες ικανοποιητικά, 

β. θα έχει πρόσβαση σε κατάλληλες και άνετες εγκα¬ 
ταστάσεις και εξοπλισμό, 

γ. θα λειτουργεί με αμερόληπτο τρόπο και δεν θα δέ¬ 
χεται επιρροές που θα το εμπόδιζαν να λειτουργεί με 
αυτόν τον τρόπο, 

δ. θα διασφαλίζει εμπορική εχεμύθεια των εμπορικών 
και ιδιοκτησιακών δραστηριοτήτων του κατασκευαστή 
και άλλων οργάνων, 

ε. θα διατηρεί σαφή οριοθέτηση μεταξύ των λειτουρ¬ 
γιών των οργάνων επιθεωρήσεων καθ'αυτού και άλλων 
άσχετων λειτουργιών, 

στ. θα έχει ένα τεκμηριωμένο ποιοτικό σύστημα, 

ζ. θα διασφαλίζει ότι οι δοκιμές και ο επιθεωρήσεις 
που ορίζονται στο σχετικό πρότυπο και στον Κανονισμό 
ΚΙϋ εκτελούνται, και 

η. θα τηρεί ένα αποτελεσματικό και κατάλληλο σύστη¬ 
μα αναφοράς και καταγραφής σύμφωνα με την 1.8.7 και 
1.8.8 του Κανονισμού ΗΙϋ. 

θ. συνάπτει ασφάλεια αστικής επαγγελματικής ευθύ¬ 
νης, καθώς η ευθύνη αυτή δεν καλύπτεται από το Ελλη¬ 
νικό Δημόσιο. 

Το όργανο επιθεώρησης της συμμόρφωσης επιπρό¬ 
σθετα θα είναι διαπιστευμένο σύμφωνα με το πρότυπο 
ΕΝ 150/^ 17020:2012 (εκτός από τον όρο 8.1.3 του 
Κανονισμού ΗΙϋ), όπως ορίζεται στην 6.2.2.11 και στην 
6.2.3.6 καιΤΑ4 καιΤΤ9 της 6.8.4 του Κανονισμού ΚΙϋ. 

Άρθρο 5 

Εκχώρηση καθηκόντων 
των οργάνων επιθεώρησης 

1. Όταν ένα όργανο επιθεώρησης χρησιμοποιεί τις 
υπηρεσίες οποιουδήποτε άλλου νομικού προσώπου (π.χ. 
υπεργολάβος, θυγατρική) για την εκτέλεση συγκεκρι¬ 
μένων καθηκόντων που σχετίζονται με την αξιολόγηση 
συμμόρφωσης, την περιοδική επιθεώρηση, την ενδιάμε¬ 
ση επιθεώρηση ή τους έκτακτους ελέγχους, το εν λόγω 
νομικό πρόσωπο θα περιλαμβάνεται στη διαπίστευση 
του οργάνου επιθεώρησης ή θα τυγχάνει χωριστής διαπί¬ 
στευσης. Στην περίπτωση χωριστής διαπίστευσης, το εν 
λόγω νομικό πρόσωπο θα είναι δεόντως διαπιστευμένο 
σύμφωνα με το πρότυπο ΕΝ 150/^ 17025:2005 και θα 
είναι αναγνωρισμένο από το όργανο επιθεώρησης ως 
ανεξάρτητο και αμερόληπτο εργαστήριο δοκιμών προ- 
κειμένου να εκτελεί δοκιμές σύμφωνα με τη διαπίστευσή 
του ή θα είναι διαπιστευμένο σύμφωνα με το πρότυπο 
ΕΝ 150/ΙΕΌ 17020:2012.Το όργανο επιθεώρησης θα δια¬ 
σφαλίζει ότι το εν λόγω νομικό πρόσωπο πληροί τις απαι¬ 
τήσεις που ορίζονται για τα καθήκοντα που του έχουν 
ανατεθεί με το ίδιο επίπεδο ικανοτήτων και ασφάλειας 
που προβλέπεται για τα όργανα επιθεώρησης (βλέπε 
παρ. 9 του άρθρου 4) και το όργανο επιθεώρησης θα 
το ελέγχει. Το όργανο επιθεώρησης θα ενημερώνει τη 
Ρυθμιστική Αρχή Σιδηροδρόμων σχετικά με τις προα- 
ναφερόμενες συμφωνίες. 


2. Το όργανο επιθεώρησης θα έχει πλήρη ευθύνη για 
τα καθήκοντα που ασκούν τα εν λόγω νομικά πρόσωπα 
όποτε τα σχετικά καθήκοντα ασκούνται από εκείνα. 

3. Το όργανο επιθεώρησης δε θα εκχωρεί το σύνολο 
των καθηκόντων αξιολόγησης της συμμόρφωσης, περιο¬ 
δικής επιθεώρησης ή των εκτάκτων ελέγχων. Σε κάθε πε¬ 
ρίπτωση, η αξιολόγηση και η έκδοση πιστοποιητικών θα 
πραγματοποιείται από το ίδιο το όργανο επιθεώρησης. 

4. Δε θα γίνεται εκχώρηση δραστηριοτήτων χωρίς 
συναίνεση του αιτούντος. 

5. Το όργανο επιθεώρησης θα τηρεί στη διάθεσή της 
Ρυθμιστικής Αρχής Σιδηροδρόμων τα σχετικά έγγρα¬ 
φα που αφορούν την αξιολόγηση των προσόντων και 
του έργου που επιτελούν τα προαναφερόμενα νομικά 
πρόσωπα. 

Άρθρο 6 

Αίτηση για την έγκριση 
του οργάνου επιθεώρησης 

1. Κάθε όργανο επιθεώρησης της ημεδαπής που έχει τη 
νομική μορφή που προβλέπεται στη παρ. 5 του άρθρου 
4 της παρούσας και επιθυμεί έγκριση για τη δραστηρι- 
οποίησή του σε πεδία του Κανονισμού ΗΙϋ, υποβάλλει 
αίτηση στη Ρυθμιστική Αρχή Σιδηροδρόμων με πλήρη 
περιγραφή των αιτούμενων πεδίων. 

2. Η αίτηση για έγκριση, περιλαμβάνει περιγραφή των 
δραστηριοτήτων αξιολόγησης της συμμόρφωσης, της 
διαδικασίας ή των διαδικασιών αξιολόγησης για τα οποία 
το όργανο επιθεώρησης ισχυρίζεται ότι διαθέτει την 
απαιτούμενη επάρκεια. Ειδικότερα θα πρέπει να υπάρχει: 

α. Αναφορά στα στοιχεία του οργάνου επιθεώρησης 
(επωνυμία, διακριτικός τίτλος, Δ/νση, τηλέφωνο, ίθχ, 
θ-ιύιθΜ, ιστοσελίδα, υπεύθυνος επικοινωνίας). 

β. Περιγραφή των δραστηριοτήτων για τις οποίες υπο¬ 
βάλλεται αίτηση προς έγκριση, συσχέτισή τους με την 
αντίστοιχη νομοθεσία και περιγραφή των υποβαλλόμε¬ 
νων πιστοποιητικών διαπίστευσης. 

3. Με την αίτηση συνυποβάλλονται: 

α. Τεκμηρίωση της τεχνικής επάρκειας με βάση τις 
προβλέψεις των άρθρων 4 και 5. Τεκμήριο απόδειξης 
είναι αποκλειστικά και μόνο πιστοποιητικό διαπίστευσης 
που καλύπτει τα αιτούμενα πεδία δραστηριοποίησης. 
Πιστοποιητικά διαπίστευσης είναι αποδεκτά μόνον όταν 
χορηγούνται από τον Εθνικό Οργανισμό Διαπίστευσης ή 
έχουν εκδοθεί με βάση τις προβλέψεις του Ευρωπαϊκού 
Κανονισμού 765/2008/ΕΚ και ειδικότερα των άρθρων 4, 
6 και 7 αυτού. 

β. Συμβόλαιο Αστικής Επαγγελματικής Ευθύνης (ως 
προβλέπει η παρ. 9.θ.του άρθρου 4).Το ύψοςτης ασφα¬ 
λιστικής κάλυψης θα πρέπει να είναι ανάλογο με το ύψος 
των κινδύνων που αναλαμβάνει το όργανο επιθεώρη¬ 
σης καθώς και των χωρών που αυτός δραστηριοποιείται, 
όπως προκύπτει από τη μελέτη επικινδυνότητας. 

γ. Υπεύθυνη Δήλωση για την ανάθεση ή μη σε θυγα¬ 
τρικές εταιρείες ή υπεργολάβους μέρους των εργασιών 
του οργάνου επιθεώρησης και τη γνωστοποίηση αυτών 
εφόσον υπάρχουν, με τήρηση των προβλέψεων του άρ¬ 
θρου 5 της παρούσας. 

4. Προκειμένου να είναι δυνατή η εξέταση της αίτησης, 
θα πρέπει το όργανο επιθεώρησης να τεκμηριώνει ότι εί¬ 
ναι φορολογικά και ασφαλιστικά ενήμερο, καθώς επίσης 
ότι δεν τελεί υπό πτώχευση, εκκαθάριση, παύση εργασι¬ 
ών, αναγκαστική διαχείριση ή πτωχευτικό συμβιβασμό, 
ότι δεν έχει κινηθεί εναντίον του διαδικασία κήρυξης σε 
πτώχευση, αναγκαστική διαχείριση ή πτωχευτικό συμ¬ 
βιβασμό ή παρόμοιες διαδικασίες προβλεπόμενες από 
τις κείμενες διατάξεις. 

Άρθρο 7 

Διάρκεια έγκρισης των οργάνων επιθεώρησης 

Η διάρκεια ισχύος της έγκρισης του οργάνου επιθεώ¬ 
ρησης δεν μπορεί να είναι χρονικά μεταγενέστερη από 
την ημερομηνία λήξης του πιστοποιητικού διαπίστευσης 
και σε καμία περίπτωση μεγαλύτερη της πενταετίας. 

Άρθρο 8 

Μεταβολές στην έγκριση 

των οργάνων επιθεώρησης 

1. Η Ρυθμιστική Αρχή Σιδηροδρόμων τηρεί σχετικό 
αρχείο των εγκεκριμένων οργάνων επιθεώρησης. Επεμ¬ 
βαίνει όταν διαπιστωθούν παρεκκλίσεις, παραβάσεις ή 
υποβληθούν καταγγελίες. Η εν λόγω αρχή ερευνά όλες 
τις περιπτώσεις κατά τις οποίες έχει αμφιβολίες για την 
επάρκεια του εγκεκριμένου οργάνου επιθεώρησης ή για 
την ικανότητα αδιάλειπτης εκπλήρωσηςτων απαιτήσεων 
και των υποχρεώσεων που υπέχει. 

2. Στην περίπτωση επιβολής κυρώσεων του άρθρου 
10 σε όργανο επιθεώρησης ή σε περίπτωση παύσηςτης 
δραστηριότητας του οργάνου, το όργανο υποχρεούται 
αμελλητί να εξασφαλίσει ότι τα αρχεία του τα χειρίζεται 
άλλο εγκεκριμένο όργανο επιθεώρησης ή ότι αυτά με- 
ταφέρονται άμεσα στη Ρυθμιστική Αρχή Σιδηροδρόμων. 

Άρθρο 9 

Υποχρέωση ενημέρωσης 

από εγκεκριμένα όργανα επιθεώρησης 

Τα εγκεκριμένα όργανα επιθεώρησης, υποβάλλουν 
ετησίως, μέχρι το τέλος Φεβρουάριου, στη Ρυθμιστική 
Αρχή Σιδηροδρόμων και στον Εθνικό Οργανισμό Δια¬ 
πίστευσης (Ε.ΣΥ.Δ.) κατάλογο με το σύνολο των επιχει¬ 
ρήσεων, των προϊόντων και των τύπων προϊόντων που 
πιστοποιήθηκαν, ελέγχθηκαν ή επιθεωρήθηκαν κατά το 
προηγούμενο ημερολογιακό έτος, με βάση τις προβλε¬ 
πόμενες διατάξεις. 

Ο κατάλογος θα είναι ταξινομημένος κατά Κανονισμό, 
Οδηγία, Διάταξη ή ενότητα και θα περιλαμβάνει τα ακό¬ 
λουθα πεδία: Ονομα Επιχείρησης, ΑΦΜ, Προϊόν, Νομο¬ 
θεσία, Είδος Αξιολόγησης της Συμμόρφωσης, Αριθμό 
Πιστοποιητικού, Ημερομηνία Έκδοσής του. 

Άρθρο 10 

Κυρώσεις 

1. Σε περίπτωση που διαπιστωθεί ότι ένα όργανο 
επιθεώρησης προβαίνει σε δραστηριότητες κατά πα¬ 
ράβαση των διατάξεων του παρόντος πλαισίου ή κατά 
παράβαση των όρων της απόφασης έγκρισης που το 
αφορά, ενεργοποιείται άμεσα από τη Ρυθμιστική Αρχή 
Σιδηροδρόμων η διαδικασία επιβολής κυρώσεων. Οι επι¬ 


βαλλόμενες κυρώσεις πρέπει να έχουν αποτελεσματικό, 
αναλογικό και αποτρεπτικό χαρακτήρα. Οι κυρώσεις επι¬ 
βάλλονται με Απόφαση της Ολομέλειας της Ρυθμιστικής 
Αρχής Σιδηροδρόμων, μετά από κλήση του οργάνου 
επιθεώρησης σε ακρόαση ενώπιον της επιτροπής ακρο¬ 
άσεων της Ρυθμιστικής Αρχής Σιδηροδρόμων 
Για την επιβολή των κυρώσεων συνεκτιμώνται ενδει¬ 
κτικά τα παρακάτω στοιχεία: 

α. Αντιποίηση του δικαιώματος έγκρισης σχετικά με 
το πεδίο έγκρισης ή σε χρονικό διάστημα κατά το οποίο 
δεν υφίσταται εγκριτική απόφαση. 

β. Επίκληση της διαπίστευσης κατά παράβαση των 
όρων και των προϋποθέσεων του διέπουν το Εθνικό 
Σύστημα Διαπίστευσης, 
γ. Χορήγηση μη σύννομου Πιστοποιητικού, 
δ. Ατυχήματα στα οποία τεκμηριώνεται η ευθύνη ή 
εμπλοκή του οργάνου επιθεώρησης. 

ε. Βάσιμες, μετά από διερεύνηση, καταγγελίες κατά 
του οργάνου επιθεώρησης. 

στ. Άρνηση συνεργασίας του οργάνου επιθεώρησης 
με τις αρμόδιες ελεγκτικές υπηρεσίες και ιδιαιτέρως με 
τη Ρυθμιστική Αρχή Σιδηροδρόμων. 

ζ. Μη τήρηση των υποχρεώσεων ενημέρωσης του άρ¬ 
θρου 9 της παρούσας. 

Η Ρυθμιστική Αρχή Σιδηροδρόμων ενημερώνει εγ- 
γράφως το όργανο επιθεώρησης για τις επαπειλούμενες 
κυρώσεις και ζητεί εγγράφως τις απόψεις του, με βάση 
τις προβλέψεις του Κώδικα Διοικητικής Διαδικασίας. 

2. Οι διοικητικές κυρώσεις προς το όργανο επιθεώρη¬ 
σης περιλαμβάνουν: 

α. Τη «Σύσταση». 

β. Τον περιορισμό της απόφασης έγκρισης (ανάλογα 
με τα πεδία της νομοθεσίας). 

γ.Την αναστολή της απόφασης έγκρισης (ανάλογα με 
τα πεδία της νομοθεσίας). 

δ.Την ανάκληση της απόφασης έγκρισης (ανάλογα με 
τα πεδία της νομοθεσίας). 

ε.Την ανάκληση της απόφασης έγκρισης για κάθε πε¬ 
δίο και δραστηριότητα και την απαγόρευση υποβολής 
νέας αίτησης επαναδραστηριοποίησης για χρονικό διά¬ 
στημα έως τρία (3) έτη (με ελάχιστο το ένα έτος). 

3. Στα όργανα επιθεώρησης που παραβατούν μπορεί 
να επιβάλλονται σωρευτικά ή διαζευκτικά και οικονομι¬ 
κές κυρώσεις, με επιβολή προστίμου που κυμαίνεται από 
1.000 ευρώ έως 25.000 ευρώ, αναλόγωςτου παραπτώ¬ 
ματος. Όλα τα πρόστιμα αποτελούν έσοδα του κράτους 
και εισπράττονται σύμφωνα με τις σχετικές διατάξεις του 
Κώδικα Είσπραξης Δημοσίων Εσόδων (ΚΕΔΕ). 

4. Κατά των ανωτέρω αποφάσεων μπορεί να ασκηθεί 
προσφυγή ενώπιον του Διοικητικού Εφετείου Αθηνών 
εντός τριάντα (30) ημερολογιακών ημερών από την 
κοινοποίηση των κυρώσεων στο όργανο επιθεώρησης. 
Η προθεσμία για την άσκηση της προσφυγής και η άσκη¬ 
ση της, δεν αναστέλλουν την εκτέλεση της προσβαλλό¬ 
μενης απόφασης, εκτός εάν μετά από αίτηση του προ- 
σφεύγοντος,το δικαστήριο με αιτιολογημένη απόφασή 
του, αναστείλει την εκτέλεση της απόφασης. 

Άρθρο 11 
Έναρξη ισχύος 

Η ισχύς της παρούσας ξεκινά απάτη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2017 
Ο Πρόεδρος 

ΒΑΣΙΛΕΙΟΣ ΤΣΙΑΜΑΝΤΗΣ 


Αριθμ. 5542 _ (4) 

Ορισμός Εξεταστικού Φορέα Συμβούλων Ασφα¬ 
λούς Μεταφοράς Επικίνδυνων Εμπορευμάτων 
(ΣΑΜΕΕ) για Σιδηροδρομικές Μεταφορές. 

Η ΟΛΟΜΕΛΕΙΑ ΤΗΣ ΡΥΘΜΙΣΤΙΚΗΣ 
ΑΡΧΗΣ ΣΙΔΗΡΟΔΡΟΜΩΝ (ΡΑΣ) 

(Συνεδρίαση 206/7.03.2017) 

1 .Το άρθρο 85 του ν.4199/2013 (ΦΕΚ 216/Α') «Τροπο¬ 
ποίηση διατάξεων του Ν. 3891/2010 και των προεδρικών 
διαταγμάτων 160/2007,41 /2005 και 104/2010». 

2. Την κοινή υπουργική απόφαση Γ1 /20655/2897/2015 
(ΦΕΚ 1495/Β72015) «Προσαρμογή της Ελληνικής νομο¬ 
θεσίας προς τις διατάξεις της Οδηγίας 2014/103/ΕΕ της 
Επιτροπής της 21 ης Νοεμβρίου 2014 για την τρίτη προ¬ 
σαρμογή στην επιστημονική και τεχνική πρόοδο των 
παραρτημάτων της Οδηγίας 2008/68/ΕΚ του Ευρωπα¬ 
ϊκού Κοινοβουλίου και του Συμβουλίου, σχετικά με τις 
εσωτερικές μεταφορές επικίνδυνων εμπορευμάτων». 

3. Την υπουργική απόφαση 57011/5076/11/28.02.2012 
«Ορισμός Φορέα εξέτασης Συμβούλων Ασφαλούς Με¬ 
ταφοράς Επικίνδυνων Εμπορευμάτων οδικώς ή/και σι- 
δηροδρομικώς». 

4. Την με αριθμ. ΡΑΣ 5257/20.12.2016 Πρόσκληση Εκ¬ 
δήλωσης Ενδιαφέροντος για τον Ορισμό Εξεταστικού 
Φορέα Συμβούλων Ασφαλούς Μεταφοράς Επικίνδυνων 
Εμπορευμάτων (ΣΑΜΕΕ) για Σιδηροδρομικές Μεταφορές 
(Κανονισμός ΒΙϋ), αναρτημένη στον κόμβο «Διαύγεια» 
(ΑΔΑ:7Γ3ΑΟΚΠ2-2ΛΟ) και στον ιστότοποτης ΡΑΣ. 

5. Την με αριθμ. πρωτ. ΡΑΣ 5261/20.12.2016 αποστο¬ 
λή της Πρόσκλησης Εκδήλωσης Ενδιαφέροντος για τον 
Ορισμό Εξεταστικού Φορέα Συμβούλων Ασφαλούς Με¬ 
ταφοράς Επικίνδυνων Εμπορευμάτων (ΣΑΜΕΕ) για Σιδη¬ 
ροδρομικές Μεταφορές (Κανονισμός ΒΙΟ) στο Εθνικό 
Μετσόβιο Πολυτεχνείο προκειμένου να προωθηθεί στις 
επιμέρους Πολυτεχνικές Σχολές. 


6. Την με αριθμ. πρωτ. ΡΑΣ 5267/21.12.2016 ενημέρω¬ 
ση του Εργαστηρίου Στοιχείων Μηχανών και Δυναμικής 
της Σχολής Μηχανολόγων Μηχανικών του Εθνικού Με- 
τσόβιου Πολυτεχνείου, για την Πρόσκληση Εκδήλωσης 
Ενδιαφέροντος για τον Ορισμό Εξεταστικού Φορέα 
Συμβούλων Ασφαλούς Μεταφοράς Επικίνδυνων Εμπο¬ 
ρευμάτων (ΣΑΜΕΕ) για Σιδηροδρομικές Μεταφορές 
(Κανονισμός ΒΙϋ). 

7. Την με αριθμ. πρωτ. ΡΑΣ 5453/13.02.2017 αίτηση εκ¬ 
δήλωσης ενδιαφέροντος συνοδευόμενη από φάκελο με 
τα απαιτούμενα δικαιολογητικά, του Εργαστηρίου Στοι¬ 
χείων Μηχανών και Δυναμικής της Σχολής Μηχανολόγων 
Μηχανικών του Εθνικού Μετσόβιου Πολυτεχνείου. 

8. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού. 

9. Την 5523/03.03.2017 εισήγηση του Προέδρου της 
ΡΑΣ προς την Ολομέλεια, αποφάσισε: 

Τον Ορισμό του Εργαστηρίου Στοιχείων Μηχανών και 
Δυναμικής της Σχολής Μηχανολόγων Μηχανικών του 
Εθνικού Μετσόβιου Πολυτεχνείου ως Εξεταστικό Φορέα 
Συμβούλων Ασφαλούς Μεταφοράς Επικίνδυνων Εμπο¬ 
ρευμάτων, για τις σιδηροδρομικές μεταφορές όλων των 
κλάσεων πλην της κλάσης επτά (7) (ραδιενεργά υλικά), 
για όλη τη χώρα. 

Ο Εξεταστικός Φορέας οφείλει να: 

•τηρεί όλες τις διατάξεις της κοινής υπουργικής από¬ 
φασης Γ1 /20655/2897/2015 (ΦΕΚ 1495/Β72015), 

• αναρτά στην ιστοσελίδα του τον Οδηγό/Κανονισμό 
Εξετάσεων, την αίτηση συμμετοχής στις εξετάσεις, τις 
περιόδους, τον τόπο, τις ημερομηνίες και το κόστος εξέ¬ 
τασης καθώς και θέματα προηγούμενων εξετάσεων με 
τις απαντήσεις τους, 

• μετά το πέρας των εξετάσεων συντάσσει πίνακα 
επιτυχόντων - αποτυχόντων εξεταζόμενων, τον οποίο 
κοινοποιεί στη ΡΑΣ. 

Η διάρκεια ορισμού του Εξεταστικού Φορέα, σύμφω¬ 
να με το άρθρο 12 της κοινής υπουργικής απόφασης 
Γ1 /20655/2897/2015 (ΦΕΚ 1495/Β72015), ορίζεται σε 
πέντε (5) έτη. 

Η ισχύς της απόφασης ξεκινά από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2017 

Ο Πρόεδρος 

ΒΑΣΙΛΕΙΟΣ ΤΣΙΑΜΑΝΤΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 156/04.04.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























